**Follo Fotballklubb** (stiftet 29. september 2000) er en norsk fotballklubb fra Ski i Nordre Follo kommune i Akershus. Klubben er en sammenslåing av spillere fra seks lokale klubber: Ås, Ski, Oppegård, Langhus, og Nordby. I 2013 spilte Follo FK i 1. divisjon (Adeccoligaen). I 2014 rykket laget ned til 2. divisjon, men rykket opp, og spiller i 2015 i 1. divisjon.

Klubben spiller i lyseblå drakter på hjemmebane, mens bortedraktene i 2014 er mørkeblå. Follo FK brukte rosa bortedrakt fra 2010-2013, og første gang da laget slo ut Rosenborg i semifinalen i cupen i 2010. Opphavet var i forbindelse med Kreftforeningens kampanje "rosa sløyfe". Det var Lindex som kom med ideen den gangen og var med som sponsor.

Follo FK spiller hjemmekampene sine på Ski stadion. Christian Qvist Jacobsen er ansvarlig trener i klubben og Rene Elshaug er assistent.

Follos hittil største prestasjon er å kvalifisere seg til cupfinalen 2010 ved å slå ut Rosenborg 3-2 e.e.o. i semifinalen. I finalen tapte de 0-2 mot Strømsgodset.

Historie
--------

Follo FK startet i 3. divisjon for 2001-sesongen, og rykket direkte opp i 2. divisjon, etter å ha slått LSK 2 i kvalifiseringen. Da var det under ledelse av Hans Knutsen og Aksel Bergo. I 2002 ledet den nevnte duoen det nyopprykkete laget til en respektabel 3.-plass. I 2003 satset klubben på to ex. spillere. Erland Johnsen og Sindre Rekdal tok over roret og etter en meget rotete 2003-sesong hvor det ikke ble avgjort før i siste seriekamp i forhold til nedrykk.

Foran 2004 sesongen kom Aksel Bergo tilbake til klubben og Follo FK rykket opp til Adeccoligaen. Der overlevde de debutsesongen med klar margin, men rykket i 2006 ned til 2. divisjon igjen. 2009 sesongen ble klubbens tredje på rad, på Norges tredje høyeste nivå. Stallen var yngre enn noen gang, og det endte med et noe overraskende, men fortjent opprykk til Adeccoligaen med hele 14 poeng foran Hødd, Kristiansund og 2. laget til Rosenborg. 2010 sesongen var en underlig sesong for Follo. Laget spilte seg fram til cupfinalen, der de tapte 0-2 mot Strømsgodset, og kom på 12.-plass i 1. divisjon. På tross av at de rent sportslig klarte å unngå å rykke ned, ble laget allikevel tvangsnedflyttet da man ikke hadde søkt om lisens for videre spill i 1. divisjon.

2011 sesongen startet med en økonomisk opprydning, og klubben gikk over til amatørkontrakter. 18 spillere forlot klubben. Det var derfor en god presentasjon da et svært ungt Follo FK-lag likevel holdt plassen etter uavgjoret mot Ålesund 2 i siste hjemmekamp. I 2012 var økonomien styrket og nøkterne, profesjonelle kontrakter ble gjeninnført. Ungdommene var ett år eldre og med litt forsterkninger gikk pilene bare en vei, og Follo FK rykket på nok opp som serievinner av 2. divisjon.

2012-sesongen ble også husket for kampfiksingssaken. Follo FK slo alarm etter mistanker om at tre spillere på Follo FK og to i Asker var innblandet i kampfiksing. Saken synes å ha internasjonale forgreininger og etterforskes ennå.

I 2012 startet Follo FK et eget fotballakademi. Oppslutningen var stor. Akademiet ledes av Hugo Pereira, tidligere leder av Manchester Uniteds fotballakademi i Lisboa. Klubben rekrutterte flere erfarne trenere til akademiet og til de aldersbestemte lagene i klubben: Rui Barrosso (Sporting Lisboa), Jorge Cordeiro (ex-Benfica) og Tom Dent (ex-Fulham).

Sesongen 2013 huskes for spill i Adeccoligaen og en vellykket redningsaksjon på slutten av året. Rent sportslig ble det totalt sett en dårlig sesong som endte med nedrykk. Siste halvdel var imidlertid ganske bra. Med samme poengfangst i første halvdel hadde laget havnet midt på tabellen.

Plassering i serie og cup:   

2001: 1.-plass 3. div menn avd 2 – 1. runde NM. Slått ut av Oslo Øst  

2002: 3.-plass 2. div menn avd 1 – 1. runde NM. Slått ut av Elverum  

2003: 11.-plass 2. div menn avd 1 – 1. runde NM. Slått ut av Skjetten  

2004: 1.-plass 2. div menn avd 2 – 1. runde NM. Slått ut av Lillehammer  

2005: 11.-plass Adeccoligaen – 2. runde NM. Slått ut av Strømsgodset  

2006: 15.-plass Adeccoligaen – Kvartfinale NM. Slått ut av Sandefjord  

2007: 5.-plass 2. div menn avd 4 – 2. runde NM. Slått ut av Korsvoll   

2008: 6.-plass 2. div menn avd 1 – 2. runde NM. Slått ut av Sarpsborg  

2009: 1.-plass 2. div menn avd 2 – 2. runde NM. Slått ut av Vålerenga   

2010: 12.-plass Adeccoligaen – Cupfinalen. Slått av Strømsgodset i cupfinalen   

2011: 10.-plass 2. div menn avd 2 – 1. runde NM. Slått ut av Nesodden   

2012: 1.-plass 2. div menn avd 4 – 1. runde NM. Slått ut av Raufoss   

2013: 15.-plass Adeccoligaen – 3. runde NM. Slått ut av Tromsø   

2014: 1.-plass 2. div menn avd 4 – 3. runde NM. Slått ut av Sarpsborg 08  

2015: 13.-plass Obos-ligaen -   

2016: 5,-plass 2.div menn avd 1  

2017: 14,-plass 2 div menn avd 1  

2018: 6,- plass 3 div menn avd 1  

2019: 3,- plass 3 div menn avd 2  

2020

2021: 10,-plass 3 div menn avd 2

2022: 2,-plass 3 div menn avd 4  

Norgesmesterskapet i fotball for menn 2021-22 Slått ut av Stabæk i 1. runde

Tabellen
--------

2. divisjon fotball for menn 2024 avdeling 2| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Alta | 0 | 0 | 0 | 0 | 0–0 | 0 |  **0** |
| 2 | Eidsvold Turn | 0 | 0 | 0 | 0 | 0–0 | 0 |  **0** |
| 3 | Follo | 0 | 0 | 0 | 0 | 0–0 | 0 |  **0** |
| 4 | Gjøvik/Lyn | 0 | 0 | 0 | 0 | 0–0 | 0 |  **0** |
| 5 | Grorud | 0 | 0 | 0 | 0 | 0–0 | 0 |  **0** |
| 6 | Junkeren | 0 | 0 | 0 | 0 | 0–0 | 0 |  **0** |
| 7 | Kjelsås | 0 | 0 | 0 | 0 | 0–0 | 0 |  **0** |
| 8 | Skeid | 0 | 0 | 0 | 0 | 0–0 | 0 |  **0** |
| 9 | Stjørdals-Blink | 0 | 0 | 0 | 0 | 0–0 | 0 |  **0** |
| 10 | Strindheim | 0 | 0 | 0 | 0 | 0–0 | 0 |  **0** |
| 11 | Strømmen | 0 | 0 | 0 | 0 | 0–0 | 0 |  **0** |
| 12 | Tromsdalen | 0 | 0 | 0 | 0 | 0–0 | 0 |  **0** |
| 13 | Ull/Kisa | 0 | 0 | 0 | 0 | 0–0 | 0 |  **0** |
| 14 | Vålerenga 2 | 0 | 0 | 0 | 0 | 0–0 | 0 |  **0** |
| Kilde  **·**  Rediger |

Kjente spillere
---------------

* Bonaventure Maruti
* Christian Petersen
* Edvard Skagestad
* Alexander Ruud Tveter
* Kjell Roar Kaasa
* Benjamin Dahl Hagen
* Anders Lübeck
* Martin Andresen
* Eirik Markegård
* Fitim Azemi

Toppscorere
-----------

| År | Navn | Mål |
| --- | --- | --- |
| 2001 | Norges flagg Espen Torgersen | 17 |
| 2002 | Norges flagg Kjell Roar Kaasa | 15 |
| 2003 | Norges flagg Kjell Roar Kaasa | 12 |
| 2004 | Norges flagg Oddmund Jacobsen Vaagsholm | 19 |
| 2005 | Norges flagg Andreas Strand | 13 |
| 2006 | Norges flagg Johan Nås | 16 |
| 2007 | Norges flagg Christian Petersen | 10 |
| 2008 | Kenyas flagg Bonaventure Maruti | 16 |
| 2009 | Kenyas flagg Bonaventure Maruti | 17 |
| 2010 | Norges flagg Eirik Markegård | 13 |
| 2011 | Norges flagg Fitim Azemi | 12 |
| 2012 | Norges flagg Eirik Markegård | 19 |
| 2013 | Norges flagg Fitim Azemi | 10 |
| 2014 | Norges flagg Fitim Azemi | 31 |
| 2015 | Norges flagg Alexander Ruud Tveter | 12 |
| 2016 | Norges flagg Dardan Dreshaj | 10 |

Referanser
----------

1. ↑  Follo-leder: - Dette er tilnærmet katastrofe - VG, 6/11-2010

Eksterne lenker
---------------

* (no) Offisielt nettsted Rediger på Wikidata

| * v
* d
* r
PostNord-ligaen, avdeling 2, 2024 |
| --- |
|  | 
* Alta
* Eidsvold Turn
* Follo
* Gjøvik/Lyn
* Grorud
* Junkeren
* Kjelsås
* Skeid
* Stjørdals-Blink
* Strindheim
* Strømmen
* Tromsdalen
* Ull/Kisa
* Vålerenga 2

 | Norges flagg |

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |